Spielberg uppljóstraði að upprunalega átti Ford að fara með hlutverk Dr. Alan Grant í Jurassic Park myndunum áður en Sam Neill hreppti hnossið . Á sama hátt var það Tom Selleck sem var ráðinn í hlutverk Indiana Jones en þegar leikstjórinn sá The Empire Strikes Back kom ekki annað til greina en að hringja í Harrison Ford . Leikstjórinn heimsfrægi var ekki alltaf jafn vinsæll og hann er í dag en hann viðurkenndi að eina ástæðan fyrir því að hann ákvað að leikstýra Raiders of the Lost Ark var sú að hann var staurblankur . Hann sér varla eftir þeirri ákvörðun í dag . En stund kvöldsins var þegar Steven Spielberg viðurkenndi fyrir fullum sal að hann skammaðist sín fyrir fjórðu myndina í Indiana Jones seríunni , Indiana Jones & the Kingdom of the Crystal Skull . Þegar hann nefndi myndina fagnaði einn áhorfandinn og svaraði Spielberg , „ Þetta var sá eini sem við glöddum með þeirri mynd . “